**VZOREC KONZORCIJSKE POGODBE**

*(K vlogi se jo priloži v primeru nastopanja s konzorcijskimi partnerji. Vzorec se lahko dopolni glede na potrebe posameznega konzorcija, vendar pa že navedenega besedila ne spreminjajte)*

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: poslovodeči konzorcijski partner)

Davčna številka:

Matična številka:

Transakcijski račun:       , odprt pri banki:

in

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja:       , odprt pri banki:

in

**[PODJETJE],** ki ga/jo zastopa **[ime IN PRIIMEK odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja:      , odprt pri banki:

(v nadaljnjem besedilu: pogodbene stranke)

sklenejo

**KONZORCIJSKO POGODBO št. .........**

**ZA ........ [NAZIV PROJEKTA]**

1. člen

(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na javnem razpisu za izbor operacij Ministrstva za visoko šolstvo, znanost in inovacije (v nadaljnjem besedilu: ministrstvo) **[NAZIV JAVNEGA razpisa]** objavljen v Uradnem listu RS, št. ................., z dne......... (v nadaljnjem besedilu: javni razpis), s projektom **[NAZIV PROJEKTA]** (v nadaljnjem besedilu: projekt).

Konzorcijska pogodba (v nadaljnjem besedilu: pogodba) je sklenjena pod odložnim pogojem, da bo projekt izbran na javnem razpisu, v okviru »Operativnega programa za izvajanje evropske kohezijske politike v obdobju 2021-2027«, cilj politike: »Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT«; prednostne naložbe: »Inovacijska družba znanja«; specifičnega cilja: »RSO1.1. Razvoj in izboljšanje raziskovalne in inovacijske zmogljivosti ter uvajanje naprednih tehnologij«.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti, ter se dogovorijo o načinu delitve sredstev ustanovljenega konzorcija, ki jih v primeru uspešne izbire na javnem razpisu dodeli ministrstvo za sofinanciranje projekta (v nadaljnjem besedilu: operacija), ter o ustrezni delitvi pravic intelektualne lastnine.

1. člen

(odgovornost konzorcijskih partnerjev)

Pogodbene stranke pooblastijo **[NAZIV POSLOVODEČEGA KONZORCIJSKEGA PARTNERJA],** da v imenu konzorcija predloži skupno vlogo na javni razpis in da nastopa kot prijavitelj. Skupna vloga je sestavni del te pogodbe.

Pogodbene stranke pooblastijo **[NAZIV POSLOVODEČEGA KONZORCIJSKEGA PARTNERJA],** da v imenu konzorcija podpiše pogodbo o sofinanciranju operacije**.** Dogovorijo se, da je **[NAZIV POSLOVODEČEGA KONZORCIJSKEGA PARTNERJA],** kot upravičenec po pogodbi o sofinanciranju oziroma poslovodeči konzorcijski partner ter vodja konzorcija, v okviru te naloge, v imenu konzorcija prvi odgovoren za izvršitev obveznosti po tej pogodbi in pogodbi o sofinanciranju operacije **[NAZIV OPERACIJE]**, ki jo bo na podlagi javnega razpisa iz 1. člena te pogodbe sklenil z ministrstvom.

Pogodbene stranke se dogovorijo, da **[NAZIV POSLOVODEČEGA KONZORCIJSKEGA PARTNERJA]** kot poslovodeči konzorcijski partner in vodja konzorcija odgovarja za vnos podatkov vseh svojih konzorcijskih partnerjev v aplikacije, predpisane s strani ministrstva, ter da odgovarja za pravilnost vnesenih podatkov.

Poslovodeči konzorcijski partner in konzorcijski partnerji so dolžni upoštevati vsa navodila ministrstva, predvsem pa morajo biti dosegljivi za komunikacijo z ministrstvom.

Pogodbene stranke se s to pogodbo dogovorijo o sledeči organizacijski strukturi:

*[Vstaviti Organigram SRIP]*

1. člen

(sestava in naloge)

Pogodbene stranke se dogovorijo o delitvi izvedbe aktivnosti operacije s terminskim in finančnim načrtom po posameznih partnerjih, in sicer na naslednji način:

|  |  |  |  |
| --- | --- | --- | --- |
| Naziv poslovodečega konzorcijskega partnerja oz. konzorcijskega partnerja | Projektna aktivnost  | Rok izvedbe | Predviden strošek v EUR |
| Od | Do |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca pogodbe o sofinanciranju operacije med ministrstvom in poslovodečim konzorcijskim partnerjem kot upravičencem, ki je del razpisne dokumentacije, javnega razpisa in ostalih delov razpisne dokumentacije, ter se bodo po njih ravnale.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti operacije izvedle strokovno in vestno,
* sodelovale pri izvedbi operacije na način in v obsegu, kot izhaja iz predhodnega člena, in kot je dogovorjeno in opredeljeno v vlogi na javni razpis,
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti,
* sredstva, pridobljena po tej pogodbi, porabile namensko in izključno za izvajanje aktivnosti operacije, ki so predmet te pogodbe;
* vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev, za katere pa bodo pogodbene stranke dolžne voditi in spremljati prejeta sredstva za operacijo);
* hranile in zagotovile dostopnost do vseh dokumentov o izdatkih operacije v obdobju zadnjih dveh let od, ki vsebujejo končne izdatke končane operacije;
* upoštevale zahteve informiranja in obveščanja javnosti pri izvajanju operacije, navedene v Navodilih organa upravljanja na področju komuniciranja vsebin na področju evropske kohezijske politike za programsko obdobje 2021-2027 in Priročniku celostne grafične podobe evropskih strukturnih in investicijskih skladov za programsko obdobje 2021–2027;
* za namen spremljanja in vrednotenja operacije bodo ministrstvu zagotavljale podatke o doseganju ciljev in kazalnikov operacije;
* zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil poslovodeči konzorcijski partner;
* v primeru preverjanja na kraju samem konzorcijski partnerji omogočili vpogled v računalniške programe, listine, postopke v zvezi z izvajanjem operacije ter rezultate operacije; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; poslovodeči konzorcijski partner bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
* omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije ter doseženimi rezultati.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju treh let od 31. decembra po predložitvi obračunov Evropski komisiji, ki vsebujejo končne izdatke končane operacije, preverjajo upravičenost porabe sredstev po tej pogodbi.

V kolikor se bo pri kateremkoli nadzoru operacije izkazalo, da operacija ni v skladu z javnim razpisom ali pogodbo o sofinanciranju, lahko ministrstvo od vseh konzorcijskih partnerjev kot upravičencev zahteva vrnitev vseh prejetih sredstev skladno s pogodbo o sofinanciranju.

Pogodbene stranke se strinjajo, da so kot konzorcijski partnerji solidarno odgovorne za škodo in druge posledice, ki bi nastale zaradi nepravilnega ali nezakonitega izvajanja operacije po pogodbi o sofinanciranju.

Solidarna odgovornost velja tudi v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije.

1. člen

(ureditev pravic intelektualne lastnine)

*USTREZNO DOPOLNITI*

1. člen

(upravičeni stroški)

Upravičeni stroški in izdatki operacije morajo biti skladni z razpisno dokumentacijo. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov operacije po konzorcijskih partnerjih so navedene v Obrazcu 4 skupne vloge na javni razpis, ki predstavlja finančni načrt SRIP projekta, in je Priloga te pogodbe.

Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v finančnem načrtu, ter so skladni s pogodbo o sofinanciranju,
* so z odobrenim RRI projektom, ki je opredeljen v vlogi in finančnem načrtu, neposredno povezani ter potrebni za njegovo izvajanje in so v skladu s cilji operacije,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca oziroma konzorcijskega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.
1. člen

(načela dobre prakse)

Da bi zagotovile tekoče izvajanje operacije, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z razpisno dokumentacijo in razumeti svojo vlogo v operaciji;
* vse pogodbene stranke morajo biti seznanjene z vzorcem pogodbe o sofinanciranju in razumeti svoje obveznosti; konzorcijski partnerji s podpisom te pogodbe pooblastijo poslovodečega konzorcijskega partnerja, da podpiše pogodbo o sofinanciranju z ministrstvom in jih zastopa pri vseh opravilih z ministrstvom, ki so povezana z izvedbo operacije;
* poslovodeči konzorcijski partner se mora redno posvetovati s konzorcijskimi partnerji in jih izčrpno obveščati o poteku operacije;
* poslovodeči konzorcijski partner bo moral ustrezni del prejetih namenskih sredstev najkasneje v 3 delovnih dneh po dnevu, ko jih bo prejel od ministrstva, prenakazati drugim partnerjem v konzorciju. Višina sredstev bo določena v dokumentih zahtevka za izplačilo v sistemu e-MA2, ki jih bo pred izplačilom sredstev poslovodečemu konzorcijskemu partnerju potrdilo ministrstvo.”
* poslovodeči konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih poslovodeči konzorcijski partner predloži ministrstvu v skladu s pogodbo o sofinanciranju;
* predloge za spremembe operacije (npr. spremembe aktivnosti ipd.) morajo konzorcijski partnerji pisno potrditi, preden jih poslovodeči konzorcijski partner predloži ministrstvu; če takega sporazuma ni mogoče doseči, mora poslovodeči konzorcijski partner razloge za to navesti, kadar spremembe predloži ministrstvu v odobritev;

*PO POTREBI DOPOLNITE*

Pogodbene stranke potrjujejo in jamčijo, da bodo ministrstvo ob prijavi seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju operacije ter da so vsi podatki, ki so jih in ki jih bodo posredovali poslovodečemu konzorcijskemu partnerju oz. ministrstvu tekom izvajanja operacije v zvezi s to pogodbo in pogodbo o sofinanciranju operacije resnični in popolni, v nasprotnem primeru se to šteje kot hujša kršitev te pogodbe.

Pogodbene stranke se strinjajo, da lahko ministrstvo za namene javnega razpisa in izvajanja pogodbe o sofinanciranju operacije pridobiva podatke o konzorcijskih partnerjih iz uradnih evidenc ter uporablja osebne podatke članov projektne skupine, za kar imajo pogodbene stranke zagotovljeno njihovo soglasje v skladu z veljavno zakonodajo.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(upravljanje sprememb operacije)

*USTREZNO DOPOLNITI SKLADNO Z DOLOČILI RAZPISNE DOKUMENTACIJE*

1. člen

(aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno sodišče v Ljubljani.

O obstoju sporov so pogodbene stranke dolžne obvestiti ministrstvo.

1. člen

(veljavnost pogodbe)

Pogodba začne veljati z dnem podpisa vseh pogodbenih strank in velja do izteka vseh rokov, po katerih je možen nadzor nad pogodbo o sofinanciranju in izrekanje finančnih sankcij, ki so določene v njej.

Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih, ter se stranke dogovorijo, da bodo v skladu z načeli vestnosti in poštenja tako določbo, v kolikor bo to mogoče, spremenile z aneksom k tej pogodbi.

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov.

**Poslovodeči konzorcijski partner:**

|  |  |
| --- | --- |
| Podjetje: |  |
| Ime in priimek zakonitega zastopnika podjetja: |  |
| Kraj in datum: |  |
| Podpis: |  |

**Konzorcijski partnerji:**

|  |  |
| --- | --- |
| Podjetje: |  |
| Ime in priimek zakonitega zastopnika podjetja: |  |
| Kraj in datum: |  |
| Podpis: |  |

|  |  |
| --- | --- |
| Podjetje: |  |
| Ime in priimek zakonitega zastopnika podjetja : |  |
| Kraj in datum: |  |
| Podpis: |  |

**Navodila za pripravo konzorcijske pogodbe**

* Obrazec predstavlja **vzorec** konzorcijske pogodbe
* Vsebina konzorcijske pogodbe mora biti skladna z zahtevami javnega razpisa (vsebovati mora vse elemente, ki so zapisani v vzorcu konzorcijske pogodbe).
* Določene člene konzorcijske pogodbe oblikujete sami. Po potrebi, za namen urejanja razmerij med konzorcijskimi partnerji, lahko tudi dodate člene konzorcijske pogodbe.
* Vlogi se lahko predloži kopija konzorcijske pogodbe s pripisom » Kopija je enaka originalu«.
* Priloge (finančni načrt), kot je opredeljena v 6. členu konzorcijske pogodbe, ni potrebno še posebej prilagati konzorcijski pogodbi.